《宿觉空院用壁间韵寄王巨山》
宋代·郭印

度垅穿云十里遥，招提蹲踞乱山坳。
地灵潜隐圣贤宅，林静俯闚乌鹊巢。
高法岂从心外有，一真还向梦中交。
世间出世元无别，尘俗纷纷不用抛。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。